HOT

מרכזיה של חברת הוט ב[[גבעת נשר]]
הוט – מערכות תקשורת בע"מ (ידועה בשם HOT) הוא גוף וחברת תקשורת וכבלים ישראלית, המספקת שירותי טלוויזיה, אינטרנט וטלפוניה. החברה נמצאת כיום בבעלות קבוצת אלטיס שבבעלות איש העסקים הישראלי פטריק דרהי. נכון ל־10 ביולי 2024, על פי ההערכות, לשירות הטלוויזיה של החברה מונים כ־650 אלף מנויים [https://www.globes.co.il/news/article.aspx?did=1001483983 <nowiki>[1]</nowiki>].

== היסטוריה ==

עד שנות ה-80 פעל בישראל ערוץ טלוויזיה אחד. ערוץ הטלוויזיה החוקי היחיד ששידר בישראל היה ערוץ 1 וערוץ 2 רק החל אז בשידורי ניסיון מצומצמים. השאיפה לקבל מבחר רב יותר באה לידי ביטוי ב"יער" של אנטנות על גגות הבתים בישראל, ואשר אפשרו לראות את הערוצים הירדניים: ערוץ 1 הכללי וערוץ 2 הלועזי, ואת ערוץ המזרח התיכון (METV) המשדר מקפריסין. שידורים אלו לא ריצו את השאיפה לקבל עוד, ובסוף שנות השמונים החלו לצמוח בערים השונות רשתות פיראטיות של טלוויזיה בכבלים, שהציעו שידורים של סרטים. רשתות אלו החלו כרשתות מצומצמות בגודל של מספר בתים, והגיעו בשיאן לכיסוי של שכונות שלמות. הכבלים הועברו בצורה פיראטית, בין גגות הבתים, ועם התפשטותן החלו להיות מותקנים מגברים, ובמקומות מסוימים אף שודרו מספר ערוצים. מקורות הכספים היו דמי מנוי שנגבו מהלקוחות, וכן מפרסומות ביתיות של עסקים בשכונה כגון חנויות, מכולת ומוסכים.

ניסיונות משרד התקשורת והמשטרה להילחם בתופעה לא צלחו. על כל רשת כבלים פיראטית שנותקה, קמה רשת אחרת. בשיאם כיסו הכבלים הפיראטיים כמעט כל עיר בישראל, כאשר במקומות נבחרים כגון בקריות ובחיפה נוצרה אפילו תחרות בין רשתות. וכתופעות אחרות בישראל, (למשל הרדיו הפיראטי), הוחלט שהדרך היחידה להילחם בנושא הוא מתן זיכיונות לרשתות כבלים חוקיות. כך למעשה דחפו הכבלים הפיראטיים לשינוי מפת התקשורת בישראל. כניסתן של הרשתות החוקיות, שמטה את בסיס פעולתן של הרשתות הפיראטיות, והן חדלו מלהתקיים.

בסוף שנת 1989 החלה חברת מת"ב לבצע בעיר בת ים פעילות של טלוויזיה בכבלים באופן חוקי בישראל. בתחילת שנות ה-90 חולקה ישראל ל-31 אזורי זיכיון אשר הוענקו ל-6 חברות שהפיצו שידורי טלוויזיה בכבלים: "תבל – תשדורת בינלאומית לישראל", "מתב – מערכות תקשורת בכבלים", "ICS" (ששינתה בהמשך את שמה ל"עידן"), "ערוצי זהב", "גוונים" ו"כבל-נט". כל אחת מהן פעלה כמונופול במספר אזורי זיכיון בארץ ונאסר על החברות לשתף פעולה זו עם זו. במקרים מסוימים, חלק מהבעלות על ספקיות מסוימות היה בידי חברות כבלים ממדינות זרות.

חלוקת הזיכיונות של הספקיות (נתונים חלקיים):

מתב: נתניה והסביבה, בת-ים, חולון, צפת, חצור הגלילית, טבריה, קריית שמונה, רמת הגולן, חיפה וחדרה*

תבל: תל אביב, גבעתיים, עמק יזרעאל, אשדוד, אשקלון, קריית מלאכי, נצרת עילית, נצרת, עפולה, מגדל העמק, יקנעם

גוונים: הקריות, השפלה (ראשון לציון, רמלה, לוד), מעלות, כרמיאל

ערוצי זהב: ירושלים, רמת גן, פתח תקווה, קריית אונו, יהוד, אור יהודה, השרון הדרומי (כפר סבא, רעננה, הוד השרון והרצליה), בית שאן, מועצה אזורית אשכול, מועצה אזורית יואב, קריית גת, אילת ודרום הנגב

עידן: באר שבע, דימונה, ערד, ירוחם, עכו, נהריה, רחובות, נס ציונה, יבנה

בפועל, שיתפו החברות פעולה לצורך רכישה משותפת של התכנים המשודרים (למעט הפקה אזורית). לצורך הרכישה הוקמה חברה משותפת אשר נקראה "ICP", וב-2003 הוחלף שמה ל-HOT Vision. אחרי שנה נוספת החברה נסגרה וכל פעילותיה עברו לחברת האם, הוט. ביישובי יהודה ושומרון, פעלה חברת הכבלים "כבלתק" שהפיצה את השידורים בשיתוף עסקי עם "ערוצי זהב". עם השנים, התמזגו החברות זו עם זו: חברת "כבל-נט" עברה לשליטתה של "מתב" שבהמשך שינתה את שמה ל"מתב דיגיטל", חברות "תבל" ו"גוונים" התמזגו לחברת "תבל דיגיטל", חברת "עידן" נבלעה בתוך "ערוצי זהב", ומאוחר יותר התמזגו כל חברות הכבלים ("תבל דיגיטל", "ערוצי זהב" ו"מתב דיגיטל") לחברה אחת – "הוט", שבנוסף רכשה את התשתית של חברת "כבלתק" ובכך השלימה את פריסתה הארצית.

למרות התחייבותן המקורית לספק שירותי כבלים לכל היישובים בארץ (למעט יישובים שעלות החיבור להם גדולה יותר מפי 4 מהממוצע הארצי), סירבו חברות הכבלים לספק שירותים לאזורי פריפריה רבים (למעט הערים הגדולות בה) וכן נמנעו במשך שנים רבות משדרוג תשתית השידורים משידור אנלוגי לשידור דיגיטלי (שאיכותו גבוהה יותר והוא מאפשר שירותים מתקדמים). מצב זה השתנה רק כאשר התכוננה yes לחדור לשוק. למרות הכיסוי החלקי של שוק הצרכנים, קצב החדירה של השידורים בכבלים בישראל היה מהמהירים בעולם – תוך 5 שנים התחברו לטלוויזיה בכבלים כ־70% מבתי האב בישראל.

הקמת חברת HOT אושרה לבסוף בשל העובדה כי שלוש החברות (ובמיוחד תבל) נקלעו למשבר כספי חמור בעקבות ניסיונן לחסום את חדירת yes על ידי קניית תוכניות טלוויזיה זרות במחירים מופרזים (לפי הצהרתן), ניסיון שנכשל בשל התערבות הממונה על ההגבלים העסקיים.

בשנת 2009, בארבע עסקות שונות, פטריק דרהי רכש בתוך חצי שנה מבנק לאומי, מקבוצת דלק ומהציבור 52% מהחברה תמורת כ-1.5 מיליארד שקל. שנה אחר כך הוא רכש עוד כ-20% מהחברה מידי אליעזר פישמן ונוני מוזס. לאחר מעבר החברה ממסחר הבורסה לחברה פרטית בלבד, החברה ביצעה מיקור חוץ לשירותי הטכנאים וההתקנות לחברת הקבלן תל אביב טלקום (תא"ט - T.A.T).

מספר מנויי הטלוויזיה של החברה נמצא בירידה מאז כניסתן של מתחרות חדשות לשוק הטלוויזיה בישראל, ובהן סלקום tv ופרטנר tv.

בפברואר 2018 החלה חברת הוט להתחיל לשווק במסגרת החבילה שלה את נטפליקס, כחלק מהסכם גלובלי של קבוצת אלטיס עם נטפליקס.

בינואר 2021 נקנסה החברה בשישה מיליון ש"ח באשמת פגיעה ברפורמת השוק הסיטונאי דרך הערמת קשיים על ספקיות אינטרנט לחכור את מקטעי התשתית שלה.

=== סמלילי החברה ===
<center>
<gallery widths="185" heights="180" perrow="5">
קובץ:סמלילי ערוצי זהב.svg|סמלילי חברת ערוצי זהב במהלך השנים (כולל את סמליל עידן)
קובץ:סמלילי מת"ב.svg|סמלילי חברת מת"ב במהלך השנים (כולל את סמליל NonStop)
קובץ:סמלילי תבל.svg|סמלילי חברת תבל במהלך השנים (כולל את סמליל גוונים)
קובץ:ICP Logo.svg|סמליל ICP, לפני שינוי שם החברה
</gallery>
<gallery widths="185" heights="180" perrow="5">
קובץ:TevelZahavMatav.svg|הסמליל המאוחד, לפני המיתוג מחדש כ-HOT
קובץ:HOT Old Logo.svg|הלוגו הראשון של HOT שהיה בשימוש מאוקטובר 2003 עד יולי 2012
קובץ:Hotlogo.svg|הלוגו השני של HOT מיולי 2012 עד 2 בספטמבר 2018
קובץ:HotNewLogo.svg|הלוגו הנוכחי של החברה, בשימוש החל מ-2 בספטמבר 2018
</gallery>
</center>
בראשית ספטמבר 2018, נכנסה החברה לתהליך של מיתוג מחדש, בו שינתה את הסמליל שלה ללוגו חדש ומרובע. השקת המיתוג החדש כללה שינוי גם לסמליל החברות "הוט מובייל", "הוט 017" ו"הוט נט", וכן לכל ערוצי הטלוויזיה של החברה.

== שירותי הטלוויזיה ==
=== השידור האנלוגי ===
עם הקמתן, עמדו בפני חברות הכבלים אתגרים גדולים בנושא הקמת התשתית הטכנית. חלק מהחברות, כגון תבל, העדיפו שלא להשקיע בנושא התשתית, אלא לשכור מבזק תשתית מוכנה, לשלם דמי שכירות אך לחסוך עלויות הקמה. חלק מהחברות, כגון מת"ב וגוונים, בחרו שלא להיות תלויים, ולהניח תשתית משלהן. הדבר בוצע בפועל על ידי ניסור רצועה דקה בכבישי הערים, טמינת כבלים וכיסוי באספלט. על המדרכות הותקנו ארונות שליטה. ההשקעה הכספית בפרויקט זה הייתה גדולה מאוד, וביקורת רבה הושמעה מצד האזרחים וראשי הערים על ביצוע קלוקל והריסת תשתיות, ואף הוגשו מספר תביעות משפטיות בנושא. אך עם השנים, כחלק מהתחזוקה השוטפת של כבישי הערים, נעלמו מן הנוף התמונות של הכבישים המחורצים, ותשתית הכבלים הפכה לחלק מהתשתיות הסטנדרטיות האחרות המותקנות בערים, כגון מים חשמל וביוב.

חברות הכבלים השקיעו מראש בכבלים איכותיים והכנה לתקשורת דו כיוונית, מתוך ראייה עתידית של מפת התקשורת, אך בשנים הראשונות התקשורת הייתה חד סיטרית. עם עלייתן לשידור, השתמשו חברות הכבלים בשידור אנלוגי רגיל, כאשר ניתן היה להבחין בשתי שיטות עיקריות. השיטה של רוב החברות, כגון מת"ב, הייתה שידור "רגיל". על מנת למלא אחר דרישות רוחב הפס אשר היו דרושות לשידור כל הערוצים, בוצע שימוש בערוצי שידור שאינם מיועדים במקור לשידורי טלוויזיה, דבר הנקרא Hyper Band. באופן זה ניתן היה להעביר כמות ערוצים גדולה יותר. מכשירי הטלוויזיה אשר היו נפוצים בתחילת הדרך, לא כללו תמיכה ב-Hyper Band, ולצורך זה סיפקו חברות הכבלים ממיר, אשר איפשר קליטה של השידורים בכל מכשיר. עם הזמן, החלו להימכר מכשירי טלוויזיה אשר תמכו ב-Hyper Band והצורך בממירים פחת. חיסרון עיקרי בשיטה זו, מנקודת המבט של חברת הכבלים, הוא היכולת שהייתה לבצע חיבורים פיראטיים. ואכן דבר זה היה נפוץ, בעיקר כאשר חברות הכבלים דרשו תשלום נוסף עבור כל נקודה בבית.

בחברת תבל בחרו לשדר את השידורים בצורה מוצפנת, דבר שגרם לצורך בממירים גם עבור טלוויזיות התומכות ב-Hyper Band. אמנם דבר זה נתן לחברה הגנה טובה בפני חיבורים פיראטיים, אך גרר ביקורת מפני שחסם את האפשרות להקליט בווידאו ערוץ אחד ולראות באותו זמן ערוץ אחר, מבלי להתקין שני ממירים לצורך העניין.

עם השנים, קיבלו חברות הכבלים אישור לשדר מספר ערוצי סרטים בשיטת שלם וצפה (PPV). הדבר בוצע גם בשיטה האנלוגית, כאשר השידורים מעורבלים, ועם רכישת הסרט, הממיר פותח את הערבול ומאפשר לראות את הסרט. בכל ערוץ שודרו מספר סרטים בודד בלולאה אינסופית, והצופה שרצה לראות את הסרט, היה צריך להתאים עצמו לשעת תחילת הסרט.

ב-1999 התכוונה מת"ב לספק שירותי טירינג (מכירה של חבילות ערוצים), באמצעות המערכת האנלוגית. הדבר נתקל בהתנגדות של משרד התקשורת, שהצהיר שיאפשר טירינג רק במערכת שידור דיגיטלית, ואף זאת לאחר מתן חלון זמן שבו חברות הלוויין יוכלו להציע טירינג באופן בלעדי.

בחודש יוני 2014 הוט ניתקה באופן סופי את כל המנויים מהשידור האנלוגי.

=== השידור הדיגיטלי ===
מרכז שידורים של הוט במבואות הדרומיים של [[חיפה]]
בתחילת שנת 2001 קיבלו חברות הכבלים אישור להפעיל במקביל לשידור האנלוגי, שידור דיגיטלי. ההבדל העיקרי הוא שהמידע העובר ממרכז הכבלים אל הלקוחות הוא מידע סיפרתי, המתורגם בממיר הדיגיטלי לאות טלוויזיה. השידור הדיגיטלי היה זהה בתחילת הדרך לשידור האנלוגי מבחינת התכנים, והתיימר לספק איכות משופרת. בפועל עבר השידור הדיגיטלי קשיי לידה, שכללו תמונות קפואות או מתערבלות, עד שהתשתיות התייצבו. השידור הדיגיטלי אִפשר להעביר מספר רב של ערוצים, הרבה מעבר ליכולת בשידור האנלוגי.

כפי שהוחלט על ידי המועצה לשידורי כבלים ב-13 במאי 1999, נאסר על חברות הכבלים להפעיל טירינג לתקופה של 18–27 חודשים או עד שמספר המנויים בלוויין יגיעו ל-250,000, וזאת על מנת לתת לשרותי הלוויין, שרק יצאו לדרך, יתרון כלשהו שיקל עליהם להיכנס לשוק וליצור תחרות. חברות הכבלים ניסו להילחם בגזרה על ידי הגשת עתירה לבג"ץ (בג"ץ 7852/98 ערוצי זהב ושות' נ' שרת התקשורת, פ"ד נג(5) 423 (1999)), אך העתירה נדחתה.

בספטמבר 2001, קיבלו חברות הכבלים אישור להציע חבילות טירינג, והחברות יצאו במגוון חבילות חדש. מתכונת זו סופקה רק ללקוחות השידור הדיגיטלי.

הממיר הדיגיטלי, המהווה למעשה מחשב בזעיר אנפין, איפשר להציע גם חבילות משחקים אינטראקטיביים, וערוצים נוספים שאינם מהווים ערוצי טלוויזיה, כגון ערוצי מידע שונים, וכן אפשרות לצפות בחשבונית דרך הטלוויזיה.

כמו כן, רוב הערוצים החדשים אשר נוספו עם השנים נקלטים אך ורק באמצעות השידור הדיגיטלי מאז החל לפעול ואינם מסופקים כלל ללקוחות האנלוגים, וכן הורדו מספר ערוצים מהשידור האנלוגי אך המשיכו להקלט בשידור הדיגיטלי. לקראת העשור השני של המאה ה-21, החלה HOT בתהליך מעבר לשידור דיגיטלי בלבד.

=== ערוצי טלוויזיה ב-HOT ===
==== ערוצים בלעדיים בולטים ====
*HOT Senior ערוץ סרטים וסדרות המיועד לגיל השלישי.
*HOT VOD: אפיק 1. שירות תכנים בהזמנה מיידית.
*HOT VOD Young: אפיק 2. שירות הזמנה מיידית של תוכניות וסרטי ילדים ובני נוער.
*HOT3: אפיק 3. ערוץ המשדר תוכניות מקור וסדרות רכש. זמין גם בפורמט HDTV לבעלי ממירי HD.
*HOT HBO: אפיק 4. הסדרות המדוברות והעדכניות ביותר המשודרות כיום בארצות הברית ובאירופה, כאשר כמה מהן שייכות לרשת HBO המצליחה. משודרות גם סדרות ישראליות בשידור חוזר.
*HOT Zone: אפיק 5. תוכניות אקשן ומתח, בדיבוב נוסף לרוסית.
*HOT Comedy: אפיק 6. ערוץ המשדר תוכניות בידור וסדרות קומדיה.
*HOT בידור: (לשעבר HOT בידור ישראלי) אפיק 7. ערוץ העוקב אחר תעשיית הבידור הישראלית, ואף משדר תכנים ישראלים בולטים כגון סרטים, סדרות ועוד.
*HOT8: אפיק 8. ערוץ המדע, התרבות והטבע.
*HOT Real: אפיק 10. ערוץ המשדר תוכניות דוקו-ריאליטי מקוריות של HOT, כגון גולסטאר, היחידה, פוליאקובים, Full House וכו'.
*HOT VOD cinema:(לשעבר HOT VOD MOVIES) אפיק 15 עד 1 בנובמבר 2017 באפיק 12 ועד 2009 באפיק 2. שירות הזמנה מיידית של סרטי קולנוע מכל הז'אנרים.
*HOT cinema 1 (לשעבר: HOT GOLD ו-HOT MOVIES 1): אפיק 16 ועד 1 בנובמבר 2017 באפיק 13. ערוץ סרטים בהקרנות בכורה ושוברי קופות.
*HOT cinema 2 (לשעבר: HOT ACTION ו-HOT MOVIES 2): אפיק 17 ועד 1 בנובמבר 2017 באפיק 14. ערוץ סרטי אקשן, אימה ומד"ב.
*HOT cinema 3 (לשעבר: HOT FUN ו-HOT MOVIES 3) : אפיק 18 ועד 1 בנובמבר 2017 באפיק 15. ערוץ סרטי קומדיה וסרטי נעורים.
*HOT cinema 4 (לשעבר: HOT DRAMA ו-HOT MOVIES 4): אפיק 19 ועד 1 בנובמבר 2017 באפיק 16. ערוץ סרטי דרמה ורומנטיקה.
*HOT קולנוע ישראלי: אפיק 20. ערוץ סרטים ישראלים מכל הזמנים בשיתוף סרטי יונייטד קינג.
*HOT cinema family: (לשעבר HOT קידס ו-HOT cinema kids) אפיק 87 + 21 ועד 2023 באפיק 88. ערוץ סרטי ילדים לכל המשפחה.
*HOT VOD Russian: אפיק 112. שירות הזמנה מיידית של סרטי קולנוע מכל הז'אנרים בשפה הרוסית.
*HOT לולי (ערוץ לולי): אפיק 76. ערוץ העשרה לפעוטות מבית קבוצת הופ! שהוקם ב-2004 המשדר מגוון של תוכניות לפעוטות כגון "טלטאביז", "הגן הקסום", "פוקויו" ועוד.
*HOT באזז: אפיק 73. ערוץ מבית ערוץ הילדים המשדר את תוכני הילדים המובילים בישראל לכל הגילאים מבית ערוץ הילדים כגון אלישע, משפחה שולטת ועוד.
*PRIDEtv: אפיק 199. ערוץ לייף סטייל לקהילה הגאה וחבריה. מבית OUTtv מדיה.

====ערוצים בהפרדה גבוהה (HD)====

בסוף שנת 2007 החלה HOT לספק שידורי HD במספר ערוצים. עוד לפני כן החלה עם שיווק ממירי HD, אך לאחר שלשירות נרשמו רק כ-100 מנויים ורק ערוץ אחד שידר בשיטה הזו (ערוץ HOT HD), הופסק השיווק עד ל-2007. בינואר 2009 שודרה בערוץ הוט 3 הסדרה "תמרות עשן", הסדרה הישראלית הראשונה שצולמה כולה ב-HD. בהמשך אותה שנה עלתה הסדרה "תמיד אותו חלום" שצולמה גם היא ב-HD.

הערוצים המשדרים כיום באיכות HD בהוט הם:
* HOT Senior
* HOT3
* HOT HBO
* HOT Zone
* HOT Comedy
* HOT בידור
* HOT8
* ערוץ 9
* HOT Real
* כאן 11
* קשת 12
* רשת 13
* עכשיו 14
* HOT cinema 1
* HOT cinema 2
* HOT cinema 3
* HOT cinema 4
* HOT קולנוע ישראלי
* ערוץ ההומור (אפיק 22)
* ערוץ הקומדיות הקלאסיות (אפיק 23)
* ערוץ 24
* הערוץ הים תיכוני
* ערוץ הדרמות הטורקיות 2 (אפיק 29)
* ערוץ הריאליטי (אפיק 32)
* ערוץ הדרמות הטורקיות 3 (אפיק 35)
* ערוץ הדרמות הטורקיות + (אפיק 36)
* i24news (באנגלית: אפיקים 34 ו-200, בצרפתית: אפיק 144, בערבית: אפיק 174)
* ערוץ הים תיכוני 2 (אפיק 41)
* הערוץ הים תיכוני + (אפיק 42)
* ערוץ דיסקברי (אפיק 44)
* ערוץ השעשועונים (אפיק 47)
* ONE HD (אפיק 50)
* ספורט 1 HD (אפיק 51)
* ספורט 2 HD (אפיק 52)
* ספורט 3 HD (אפיק 53)
* ספורט 4 HD (אפיק 54)
* 5SPORT (אפיק 55)
* 5PLUS (אפיק 56)
* 5LIVE (אפיק 58)
* 5STARS (אפיק 59)
* Eurosport (אפיק 61)
* ערוץ MAD WORLD (אפיק 64 ו-188)
* ערוץ הסדרות ההודיות 2 (אפיק 65)
* ערוץ הסדרות ההודיות 2 (אפיק 66)
* ערוץ העיצוב
* ערוץ האופנה הישראלי
* ערוץ ZOOM TOON (אפיק 71)
* ערוץ HOT באזז (אפיק 73)
* כאן חינוכית
* HOT cinema family (אפיק 87 + 21)
* ערוץ ואמוס (אפיק 88)
* Bollywood HD (אפיק 91)
* ויוה פרימיום (אפיק 94)
* OUTDOOR (אפיק 122)
* BFM TV (אפיק 142)
* France 2 (אפיק 147)
* Animal Planet (אפיק 181)
* MTV סדרות (אפיק 186)
* Mezzo Live HD (אפיק 195)
* MTV LIVE HD (אפיק 197)
* Fox News (אפיק 202)
* Penthouse HD (אפיק 223)
* ספורט 1 HD המקורי (אפיק 554)

;ערוצים זמניים
* האח הגדול LIVE (ערוץ 26)
בהוט משודרים כמה ערוצים אשר זמינים באיכות HD בחברה המתחרה yes, בהם ערוץ דיסני, ערוץ ההיסטוריה ועוד.

==== ערוצים בהפרדת 4K ====

במרץ 2018 חברת HOT השיקה את ממיר Fiber4k שמצטרף לממירי ה-FiberBOX ו-mini FiberBOX. לממיר זה מובנה שירותי Netflix ו-YouTube ו-Amazon Prime Video בנוסף הממיר גם משמש כמודם ראשי בבית ומאפשר גלישה של עד 200 מגה ומפיץ רשת אינטרנט וטלפון ביתית וגם רשת אינטרנט אלחוטית דרך ממיר ה-FiberBOX mini לחדרי הבית. בספטמבר 2019 הממיר קיבל עדכון גרסה חדש ומאפשר גלישה של עד 500 מגה אינטרנט.

הערוצים המשודרים כיום באיכות 4K בהוט:
* נטפליקס: שירותי הסטרימר הגדול בעולם (אפליקציה בתפריט מדיה)
* כאן 11: ערוץ האקטואליה החדש מבית כאן (תאגיד השידור החדש, החליף את הערוץ הראשון) (אפיק 11)
* 5SPORT 4K: ערוץ הספורט הראשון בארץ באיכות הכפולה (אפיק 555)
* HOT3: ערוץ הבידור והדרמה (אפיק 3).
* HOT VOD: שירות ה-VOD של HOT (אפיק 1, 2 ו–15)

==== ערוצים בעבר ====
*HOT קומדי סנטרל: אפיק 6. ערוץ ששידר סדרות קומיות ותוכניות בידור של "קומדי סנטרל" וגם תוכניות מקור ורכש ישראליות. ירד מהאוויר בדצמבר 2022, בעקבות הפסקת שיתוף הפעולה בין הוט ל"קומדי סנטרל" ותכניו ירדו גם משירות ה-VOD. הוחלף בערוץ HOT COMEDY המשדר תוכניות בידור וסדרות רכש קומיות.
*ערוץ טדי: אפיק 70. ערוץ סדרות ותוכניות קומדיה קצרות וגם סדרות מקור של טדי הפקות (״שמש״, ״השיר שלנו״ וכו'). סיים את שידוריו ב-30 בדצמבר 2021. ספריית VOD גם היא ירדה מהשירות, אומנם זמן קצר לאחר מכן חלק מהתכנים חזרו לשירות ה-VOD ללא תוספת תשלום, ב-31 בדצמבר 2022 כל תוכני הערוץ ירדו משירות ה-VOD.
* A+ Kids: אפיק 73. הערוץ עוסק בתמיכה והכנת הילדים בשנותיהם הראשונות בבית הספר תוך התמקדות בנושאים כמו מדע, חשבון ואנגלית. מיועד לילדים בגילאים 4 עד 8. סיים את שידוריו ב-30 בדצמבר 2021. הערוץ משודר כיום בפרטנר TV באפיק 72 וגם ב־FreeTV.
*ערוץ כוכבי הילדים: אפיק 72. הערוץ שידר תוכניות של כוכבי ילדים כגון נתי הגעתי הופעתי, סבא טוביה, מיכל הקטנה, הדוד חיים, קוגומלו, יובל המבולבל, רינת גבאי, רוי בוי, מני ממטרה, קופיקו, מיקי ועוד. הערוץ הוחלף בערוץ הכוכבים שמשודר גם ב-yes.
*ערוץ KIDZ: אפיק 80. הערוץ החליף את ערוץ הילדים בתחילת שנת 2019, ולאחר 3 שנים בלבד ירד מהשירות ב-31 בדצמבר 2020. תכניו נשארו זמינים ב-VOD.
*ערוץ הבידוד: אפיק 29. ערוץ מיוחד שעלה לאוויר בעקבות המאבק בנגיף הקורונה המיועד בעיקר למי שנשלח לבידוד ביתי, ובו תכנים מהערוצים של HOT, הכוללים גם סדרות מקור, סרטים, תוכניות מערוצי הפנאי ועוד. הערוץ לווה גם בהנחיות משרד הבריאות, ועדכונים אודות המגפה בישראל.
* ערוץ עשר HD: ערוץ ששידר ריאלטי, מערכונים, חדשות, סדרות וכו'. התמזג לערוץ 13 של רשת.
* דיסני XD: ערוץ סדרות אקשן ופעולה לילדים ונוער מבית דיסני. סיים את שידוריו ב-HOT ב-1 בפברואר 2018 ותכני הערוץ משודרים ב-HOT VOD Young. הערוץ שידר חודש אחד בלבד, לאחר הסרת "ערוץ הילדים" ו"לוגי", כדי למנוע מלקוחות לעבור לחברות המתחרות.
* ערוץ הילדים: ערוץ המיועד לקהל הילדים ומשדר בעיקר סדרות מצליחות ואהובות ותוכניות לכל קהל הגילאים. סיים את שידוריו ב-HOT ב-1 בינואר 2018. תכנים מהערוץ זמינים לצפייה ב-HOT VOD Young (הפקות מקור בלבד). חלק מהתכנים ירדו ב-30 במאי 2019, אומנם, ב-23 בפברואר 2020 חלק מהתכנים חזרו בספריות VOD חדשות אחת בשם FOMO המשדרת הפקות ישראליות מהערוץ מכל השנים, וספריית ערוץ הילדים המשדרת את הסדרות המצוירות של הערוץ.
*ערוץ ספיד: ערוץ מבית ערוץ הילדים ששודר רק לילדי HOT (בשם זה), ומשדר תוכני אנימציה ואקשן וגם תוכני מקור החדשים אילת, Oboy ועוד. הערוץ סיים את שידוריו ב-31 בדצמבר 2018, ותכניו ירדו ב-30 במאי 2019 מ-HOT VOD Young.
* HOT Prime: אפיק 517. ערוץ סרטי איכות מכל העולם. תחילה נקרא "סינמה פריים". סיים את שידוריו ב-31 בדצמבר 2017, לאחר העברתו מאפיק 17 לאפיק 517 והפיכתו לפחות זמין ונגיש, זאת בעקבות פיצול זכייניות ערוץ 2 לערוצים 12–13 ומעבר ערוץ 10 לאפיק 14.
* HOT Films: (לשעבר ערוץ 4 / ערוץ הסרטים / HOT סרטים): אפיק 518. ערוץ הסרטים הראשון של חברות הכבלים, אשר היה זמין גם ללקוחות האנלוגיים ולבעלי חבילת הבסיס בלבד. סיים את שידוריו ב-31 בדצמבר 2017, לאחר העברתו מאפיק 18 לאפיק 518 והפיכתו לפחות זמין ונגיש, זאת בעקבות פיצול זכייניות ערוץ 2 לערוצים 12–13 ומעבר ערוץ 10 לאפיק 14.
* HOT Family: אפיק 4. תוכניות דרמה ובידור לכל המשפחה. עלה לאוויר ב-4 בינואר 2009 וסיים את שידוריו ב-HOT ב-1 בינואר 2015. ערוץ זה הוחלף תחילה בערוץ CBS Drama, ולאחר מכן בערוץ HOT HBO (לשעבר "HOT Plus"), המשדר מאז.
* ביפ (ערוץ הצחוק): תוכניות מקור, תוכניות בידור וסדרות קומדיה – אפיק 6. הוחלף על ידי "HOT קומדי סנטרל" ב-1 בינואר 2011, לאחר הסכם עם "ענני תקשורת" בהצעתם להביא את ערוצי חברת Viacom לארץ (MTV, Teen Nick, קומדי סנטרל ועוד).
* MGM: ערוץ המשדר סרטים קלאסיים מבית אולפני MGM. סיים את שידוריו ב-31 במרץ 2016 והוחלף בערוץ AMC.
* MGM HD (אפיק 519 בממירי ה-HD): ערוץ המשדר סרטים קלאסיים של MGM שהומרו לאיכות HD. סיים את שידוריו ב-31 במרץ 2016 והוחלף בערוץ AMC HD.
* ערוץ אנימה: (ידוע גם כ"HOT אנימה") הוא שמו של ערוץ טלוויזיה – אפיק 85. ישראלי המשדר סדרות וסרטי אנימה. וסיים את שידוריו ב-1 בינואר 2008 בהוט.
* הולמרק הוא ערוץ סדרות דרמה לכל המשפחה ממשפחת ערוצי NBC. הערוץ משדר במתכונת סינדיקציה חלקית ושאר התוכניות הן הפקות מקור של הערוץ. ב-28 בדצמבר 2009 הפסיק ערוץ "הולמרק" את שידוריו בישראל לכלל החברות.
* Xtra HOT: ערוץ ששידר סדרות רכש מכל הסוגים – אפיק 5. שידורי הערוץ הופסקו ב-4 בינואר 2009. במקומו עלה ערוץ HOT zone המשדר מאז.
* "HOT קידס": ערוץ סרטי וסדרות ילדים. ירד בעקבות חוסר ביקוש והעלאת הערוץ ניק ג'וניור.
* "הופ! הורים": ערוץ להורים מתחילים והורים שבדרך (מבית "הופ!"). שידורי הערוץ הופסקו ב-11 בינואר 2010 – ערוץ 75 (בעבר ערוץ 41).
* AXN: ערוץ סדרות אקשן – אפיק 6. שידורי הערוץ הופסקו ב-4 בינואר 2009. במקומו הועבר ערוץ ביפ מאפיק 4 לאפיק 6, באפיק 4 עלה ערוץ HOT Family.
* "אלבום HOT": שירות בלעדי המאפשר לך בפעם הראשונה להעלות על מסך הטלוויזיה עשרות תמונות שלך.
* ערוץ התכלת היה ערוץ טלוויזיה ישראלי יהודי דתי ששודר בשנים 2003–2006.
* סטאר וורלד: ערוץ בידור אסייתי המשדר תוכניות, סדרות, תוכניות אירוח ועוד – אפיק 25. שידורי הערוץ הופסקו בישראל ב-4 בינואר 2009.
* HOT Summer: ערוץ ששידר סרטים ותוכניות לבני נוער במהלך חופשת הקיץ (שנת 2009) – אפיק 20. במקומו ישב ערוץ האח הגדול LIVE, הערוץ תפס את מקומו של האח הגדול LIVE בקיץ חודשיים לאחר שהסתיימה עונת ה-VIP.
* VOOM: ערוץ המשדר תוכניות על אופנה, תיירות וסגנון חיים יוקרתי. כל התכנים בערוץ משודרים ב-HDTV.
* Clubbing TV: ערוץ מוזיקה צרפתי לחובבי מסיבות ומועדונים ומשדר מוזיקת דאנס, שידר בין השנים 2013–2017.
* MTV Base: ערוץ מוזיקה מבית MTV ששידר מוזיקה שחורה, והוחלף בשנת 2008 בערוץ MTV Dance במהלך שנתפס כשנוי במחלוקת בקרב הצופים.<ref></ref>
*ספארי KIDS: ערוץ טבע לילדים (מקבוצת "טלית תקשורת"). תכניו היו זמינים ב־Vod Young להזמנה גם לאחר ירידתו כערוץ, בתור חבילה (19.90 לחודש) אך ירד לאחר זמן קצר בעקבות חוסר ביקוש.
* National Geographic HD: אפיק 546. ערוץ המשדר תכנים מבית "נשיונל ג'יאוגרפיק" (בעיקר מדע וטבע) בפורמט HDTV. שידורי הערוץ הסתיימו ב-HOT באפריל 2013. מ-2014 הערוץ משודר באיכות HD ב-yes.
* Cartoon Network: אפיק 85. שודר משנת 2000 עד שנת 2005. לאחר הורדת הערוץ לקוחות רבים ביקשו להחזירו (אפילו עד היום), אך כיום ניתן למצוא תוכניות מהערוץ ברצועת שידור בערוץ הילדים, וסדרות נוספות זמינות בחינם ב-VOD Young (כגון "העולם המופלא של גאמבול", ג'וני טסט" ועוד).
* הום סינמה: ערוץ שפעל בהוט עד 2005 בו היה ניתן להזמין סרטים תמורת תשלום. כיום ניתן להזמין סרטים בתשלום דרך VOD Cinema (אפיק 15).

==== שירותי וידאו לפי דרישה ====
* HOT VOD (אפיק 1): שירות תכנים בהזמנה מיידית לכל הגילאים.
* HOT VOD Young (אפיק 2): שירות הזמנה מיידית של תוכניות וסרטי ילדים ובני נוער. הערוץ מתאים לילדי הגיל הרך עד גילאי הנוער.
* HOT VOD Cinema (אפיק 15): שירות הזמנה מיידית של סרטי קולנוע מכל הז'אנרים. רוב סרטי הערוץ בתשלום, מלבד סרטים בודדים שניתנו בעבר בחינם בהטבה חודשית. בדצמבר 2014 נוספה קטגוריית MOVIE TIME, ספריית סרטים מתחלפים ללא עלות, בשנת 2019, יחד עם מיתוג מחודש של ערוצי הסרטים, שם הקטגוריה שונה ל-Cinema Time.
* HOT VOD Russian (אפיק 112): שירות הזמנה מיידית של תוכניות וסרטים ברוסית. הערוץ מכוון למגזר הרוסי בישראל.

בעבר נכלל בנפרד שירות "HOT VOD HD", שירות ייעודי לתוכן המשודר ב-HD באפיק 501. תכנים באיכות HD מפוזרים בקטגוריות השייכות אליהם ותכנים הקיימים באיכות HD זמינים באיכות זו בלבד בממירים התומכים.

== טלפוניה ואינטרנט ==
קופסת חיבור סיבים אופטיים לבנה של חברת הוט בתחתית העמוד, על גבי עמוד עקום של חברת בזק ב[[גבעת נשר]]
חברת HOT מורכבת משתי חברות: HOT מערכות תקשורת, המפעילה את הטלוויזיה בכבלים על שלל שירותיה, ו-HOT טלקום המפעילה את הטלפון הקווי ותשתית האינטרנט על גבי הכבלים. "HOT טלקום" הוקמה ב-2003 עם מיזוג חברות הכבלים והחלה לספק תשתית אינטרנט בכבלים. בסוף שנת 2013 חברה הגיעה לכ-744 אלף מנויים לתשתית האינטרנט.
ב-2005 קיבלה החברה רישיון להפעיל שירותי טלפוניה קווית פנים-ארצית בקידומת 077, ונכון לסוף שנת 2013 יש לחברה 676 אלף מנויי טלפון. באוקטובר 2009 השיקה החברה, לראשונה בישראל, שירות אינטרנט מהיר במהירות 100 Mbps תחת שם המותג "HOT UFI".

עד לשנת 2020 לא השלימה הוט טלקום חיבור ל-220 יישובים בישראל. משרד התקשורת המליץ לחייב את החברה לספק באופן מיידי את השירותים באמצעות תשתית סלולרית, תוך מתן קצב של 30 מס"ש, וקצב של 100 מס"ש לאחר מכרז התדרים של דור 5.

בספטמבר 2020 הוסכם על הצטרפות חברת HOT למיזם Unlimited לפריסת רשת סיבים אופטיים, בהשקעה של 170 מיליון ש"ח, כך ש-30% ממנו יישארו בבעלות חברת החשמל, ו-70% הנותרים יהיו בבעלות שווה של קרן תשתיות ישראל, סלקום ו-HOT. ב-3 במרץ 2021 החברה הכריזה על השקת מיזם סיבים אופטיים משלה.

== הוט נט ==

לוגו ספקית האינטרנט Hot net
הוט נט (HOTnet) היא ספקית אינטרנט ישראלית שבסיסה בנוף הגליל. חברת הוט נט שירותי אינטרנט בע"מ היא חלק מקבוצת HOT ונמצאת בבעלות הוט מערכות תקשורת בע"מ. החברה קיבלה רישיון למתן שירותי גישה לאינטרנט בדצמבר 2010. קודם לכן, בתחילת שנות ה-2000, חברת מתב הקימה את ספקית האינטרנט "נון סטופ", במטרה להיות הראשונה שמפעילה שירותי אינטרנט מהיר בפס רחב, אך העיכוב בקבלת הרישיון להפעלת השירות השאיר אותה מאחורי הספקיות הפעילות. לאחר שנכשל ניסיון מיזוג החברה עם נטוויז'ן, היא פשטה את הרגל ב-2001.

==שירות==
ביוני 2014 החליטה המועצה לשידורי כבלים ולשידורי לוויין לקנוס את חברת HOT בסך 1.3 מיליון ש"ח עקב זמני המתנה ארוכים מהסביר במוקדי השירות שלה. בדצמבר 2014 HOT נקנסה שוב בסך 1.6 מיליון ש"ח.

==יחסי עבודה==
עד שנת 2013 היו עובדי הוט בלתי מאוגדים לאחר שניסיונות של טכנאים להתאגד באמצעות הסתדרות העובדים הלאומית וההסתדרות הכללית כשלו מאחר שבית הדין לעבודה קבע כי אינם יכולים להתאגד בנפרד משאר העובדים. בשנת 2013 החל ארגון כח לעובדים לאגד את עובדי הוט ובפרט את עובדי מוקדי השירות שהם רוב המועסקים בחברה. בתגובה העבירה החברה עובדים בבאר שבע ובחיפה מההעסקה ישירה לחברות קבלניות. ביוני 2013 הודיעה כח לעובדים כי הגיע ליציגות בעקבות החתמת 1,200 עובדים על טופסי התפקדות לארגון והכריז על סכסוך עבודה, אך ניסיון התאגדות זה כשל. בשנת 2014 התאגדו באופן רשמי עובדי הוט במסגרת ההסתדרות הלאומית וכשנתיים לאחר מכן נחתם הסכם קיבוצי בין החברה לעובדים.

== ראו גם ==
*טלוויזיה בכבלים
*טלוויזיה רב-ערוצית בישראל
*HOT mobile
*HOT CINEMA
*NEXT TV

== קישורים חיצוניים ==

*

*[http://hot.ynet.co.il אתר הווידאו HOT ynet]
*[http://www.hot.net.il/HOT.aspx?FolderID=1634&lang=he רשימת ערוצי HOT]
*[http://www.moc.gov.il/new/documents/council2/gen_lic_15.5.06.pdf הרישיון שהוענק ל-HOT לשידורי כבלים]
*[http://www.moc.gov.il/new/documents/legislation/r_klaliim/hot_meshulav.pdf הרישיון שהוענק ל-HOT למתן שירותי טלפוניה פנים ארצית]

== הערות שוליים ==

*
קטגוריה:המועצה לשידורי כבלים ולשידורי לוויין
קטגוריה:יקום: חברות
קטגוריה:ישראל: טלוויזיה רב ערוצית
קטגוריה:ספקי שירותי אינטרנט בישראל
קטגוריה:שידור דיגיטלי
קטגוריה:ישראל: חברות שהוקמו ב-2003